CELEX: 62004TJ0400
Language: mt
Date: 2011-09-20 00:00:00
Title: Sentenza tal-Qorti Ġenerali (it-Tieni Awla) tal-20 ta' Settembru 2011. # Arch Chemicals, Inc. u Arch Timber Protection Ltd (T-400/04), Rhodia UK Ltd (T-402/04), Sumitomo Chemical (UK) plc (T-403/04) u Troy Chemical Co. BV (T-404/04) vs Il-Kummissjoni Ewropea. # Spezzjonijiet sanitarji - Tqegħid fis-suq ta’ prodotti bijoċidiċi - Identifikazzjoni tas-sustanzi attivi fis-suq - Deċiżjoni li tirrifjuta li jiġu emendati ċerti dispożizzjonijiet tal-leġiżlazzjoni - Rikors għal nuqqas li tittieħed azzjoni - Obbligu li tittieħed azzjoni - Rikors għal annullament - Nuqqas ta’ interess individwali - Inammissibbiltà. # Każijiet Magħquda T-400/04, T-402/04 sa T-404/04.

Sentenza tal-Qorti Ġenerali (It-Tieni Awla) tal-20 ta’ Settembru 2011 – Arch Chemicals et vs Il-Kummissjoni
      (Kawżi magħquda T-400/04, T-402/04 sa T-404/04)
      “Spezzjonijiet sanitarji – Tqegħid fis-suq ta’ prodotti bijoċidiċi – Identifikazzjoni tas-sustanzi attivi fis-suq – Deċiżjoni li tirrifjuta li jiġu emendati ċerti dispożizzjonijiet tal-leġiżlazzjoni – Rikors għal nuqqas li tittieħed azzjoni – Obbligu li tittieħed azzjoni – Rikors għal annullament – Nuqqas ta’ interess individwali – Inammissibbiltà”
      1.                     Rikors għal nuqqas li tittieħed azzjoni - Ġurisdizzjoni tal-qorti tal-Unjoni - Ordni indirizzata lil istituzzjoni - Inammissibiltà
            - Talba għall-konstatazzjoni ta’ astensjoni illegali - Ammissibbiltà (it-tieni paragrafu tal-Artikolu 232 KE) (ara l-punt 40)
      2.                     Rikors għal nuqqas li tittieħed azzjoni - Obbligu tal-Kummissjoni li tieħu azzjoni - Termini raġonevoli sabiex tingħata tweġiba
            għal stedina sabiex tittieħed azzjoni - Illegalità ta’ dispożizzjonijiet tad-dritt tal-Unjoni - Obbligu tal-Kummissjoni li
            temendahom - Assenza - Obbligu li ma jirriżulta minn ebda dispożizzjoni jew prinċipju ġenerali tad-dritt tal-Unjoni (Artikoli 211
            KE u 232 KE) (ara l-punti 57, 59, 60, 65-67)
      3.                     Rikors għal annullament - Rikors ippreżentat kontra deċiżjoni ta’ rifjut ta’ rtirar jew ta’ emenda ta’ att preċedenti - Ammissibbiltà
            li għandha tiġi evalwata fid-dawl tal-possibbiltà li jiġi kkontestat l-att inkwistjoni (Artikolu 230 KE) (ara l-punti 79, 86)
      Suġġett
      
         
               Minn naħa, prinċipalment, talba intiża sabiex jiġi kkonstatat in-nuqqas li tittieħed azzjoni min-naħa tal-Kummissjoni sa fejn
                  din tal-aħħar illegalment naqset milli temenda ċerti dispożizzjonijiet tar-Regolament tal-Kummissjoni (KE) Nru 1896/2000,
                  tas-7 ta’ Settembru 2000, fuq l-ewwel fażi tal-programm rigward prodotti bijoċidali msemmi fl-Artikolu 16(2) tad-Direttiva 98/8/KE
                  tal-Parlament Ewropew u tal-Kunsill (ĠU Edizzjoni Speċjali bil-Malti, Kapitolu 3, Vol. 30, p. 266), u tar-Regolament tal-Kummissjoni
                  (KE) Nru 2032/2003, tal-4 ta’ Novembru 2003, dwar it-tieni fażi tal-programm ta’ ħidma ta’ għaxar snin imsemmi fl-Artikolu 16(2)
                  tad-Direttiva 98/8/KE tal-Parlament Ewropew u tal-Kunsill rigward it-tqegħid ta’ prodotti bijoċidiċi fis-suq, u li jemenda
                  r-Regolament (KE) Nru 1896/2000 (ĠU Edizzjoni Speċjali bil-Malti, Kapitolu 3, Vol. 41, p. 92), sussidjarjament, talba għall-annullament
                  tal-ittra tal-Kummissjoni tal-20 ta’ Lulju 2004, li tirrifjuta li tilqa’ t-talbiet tar-rikorrenti u, min-naħa l-oħra, prinċipalment,
                  talba għall-kumpens tad-danni li allegatament ġarrbu r-rikorrenti minħabba n-nuqqas tal-Kummissjoni li tieħu azzjoni u, sussidjarjament,
                  talba għall-kumpens tad-danni kkawżati mill-ittra tal-Kummissjoni tal-20 ta’ Lulju 2004.
               
            Dispożittiv
      
         
                  1)
               
               
                  
               
               
                  	Ir-rikorsi huma miċħuda.
               
            
         
                  2)
               
               
                  
               
               
                  	Arch Chemicals, Inc., Arch Timber Protection Ltd, Rhodia UK Ltd, Sumitomo Chemical (UK) plc u Troy Chemical Co. BV għandhom
                     ibatu l-ispejjeż tagħhom kif ukoll dawk tal-Kummissjoni Ewropea.